《感遇 其八》
清代·朱鹤龄

神龙无尺木，反为螾蚁陵。芳兰生匝墙，亦随萧艾零。

小人甘生生，安知楹与莛。黄钟奏铿戛，反谓虫鸟鸣。

神物不可侮，侮之见精灵。君看百丈湫，怒蛟谁能罾。

作者简介：（1606—1683）明末清初江南吴江人，字长孺，号愚庵。明诸生。入清，弃科举。学问长于说经，与钱谦益、吴伟业、朱彝尊、毛奇龄、万斯同等都有交往，与徐乾学亦相酬答，深得一时名流切磋之益。有《尚书埤传》、《禹贡长笺》、《诗经通义》、《读左日钞》等著作，又为杜甫、李商隐两家诗作注，另有《愚庵小集》。